**Neuradno prečiščeno besedilo 1**

**S K L E P A o dovoljenih spremembah namembnosti pritličij stavb na območju mestnega jedra Koper** (**Ul RS Št.** 41 in 207/2021)

1. člen

Do sprejema splošnega akta, ki bo celostno uredil in določil pogoje za oblikovanje in spremembo namembnosti pritličij stavb na območju mestnega jedra Kopra (v nadaljevanju splošni akt), je sprememba namembnosti pritličij stavb ob glavnih ulicah in trgih, označenih v grafičnem delu sklepa (priloga številka 1/2021), dovoljena ob predhodni pridobitvi soglasja pristojnega urada Mestne občine Koper.

2. člen

Ob glavnih ulicah in trgih, označenih v prilogi številka 1/2021, do sprejema splošnega akta, ni dovoljena sprememba namembnosti pritličij:

* v samostojno stanovanjsko enoto (CC-SI 11),
* v hotelske in podobne stavbe za kratkotrajno nastanitev (CC-SI 12111)
* druge gostinske stavbe za kratkotrajno nastanitev (CC-SI 12120) ter
* v garaže (CC-SI 12420).

3. člen

Ob glavnih ulicah in trgih so do sprejema splošnega akta dovoljene spremembe namembnosti v nestanovanjske stavbe, in sicer v poslovne in upravne stavbe in stavbe splošnega družbenega pomena.

4. člen

Spremembe namembnosti v trgovske stavbe, stavbe za storitveno dejavnost in v gostinske stavbe ob glavnih ulicah in trgih so dovoljene v primeru, ko taka sprememba območje, kjer se stavba nahaja, nadgradi s ponudbo, ohranja tradicionalno dejavnost oziroma ponudbo ali kako drugače doprinese h kakovostnejši ponudbi bivalnega okolja.

5. člen

Črtan.

6. člen

Ta sklep začne veljati naslednji dan po objavi v Uradnem listu Republike Slovenije.

Št. 3505-2/2012

Koper, dne 31. maja 2018

Župan

Mestne občine Koper

Boris Popovič

Po pooblastilu župana

Podžupan

Alberto Scheriani l.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UL RS 207/2021

2. člen

Ta sklep prične veljati naslednji dan po objavi v Uradnem listu Republike Slovenije.

Številka:3505-2/2012-26

Datum: 23. 12. 2021

MESTNA OBČINA KOPER

ŽUPAN

Aleš Bržan